<classify> Akizungumza kwenye mafunzo ya waandishi wa habari za michezo yaliyoandaliwa na Chama cha Waandishi wa Habari za Michezo Tanzania TASWA hivi karibuni, Nyambui alisema wanariadha wakongwe kama Filbert Bayi na baadhi ya wengine walikuwa wakihudumiwa kama wafalme na kufuatiliwa maendeleo yao.Kwa mfano Bayi, alikuwa akifanya kazi Jeshini, walikuwa wakimjali kwani walimpa nyumba na alikuwa akipewa gari la kupelekwa mazoezini na kurudishwa, mimi mwenyewe mkuu wa mkoa kipindi hicho alikuwa akifuatilia mienendo yangu sasa na kuuliza naendeleaje, kwanini usifanye vizuri, alisema.Alisema ukilinganisha na sasa ni tofauti kwani wanariadha wengi wanashindwa kufanya vizuri kutokana na wengi kutoka katika mazingira magumu tena yakiwa hayana msaada kwa viongozi wa eneo husika.Nyambui alitolea mfano kuwa kuna wengine huonekana kufanya vizuri katika mashindano ngazi ya mkoa lakini hawana vifaa vya michezo.Nakumbuka kuna mwanariadha mmoja aliwahi kuja kwenye mashindano ya kitaifa alikuwa hana viatu, hivyo alikimbia akiwa hajavaa viatu na akafanya vizuri. Lakini alipokuja kupewa viatu alitoka malengelenge na kufanya vibaya, kwa sababu wanatoka kijijini hawakuandaliwa namna na kutumia viatu, alisema.Alizungumzia pia, wanariadha hufanya vibaya kutokana na mazingira magumu anayoishi, kwani wanahitaji chakula kizuri na chenye nguvu, lakini wengi wana hali ngumu.  <topic>: MICHEZO 